"في قبضة الوجعَار"
بـقلمي: فـاطمة الاسدي
مُغرم جدًا بِها، وآهوى عيناها العسلية
وزاوية كحل عيناها
مُغرم بضحكتها وذالك الوجه القمري ❤️.
لا تنسون التصويت ومتابعة الحساب والتعليق ؏ كل فقرة فضلًا♥️
—————————
فتحت باب غرفتي بتعب ودخلت سديته وسندت روحي عليه رفعت راسي ونزلن دموعي.. صعبه اليوم زواج الشخص الي حبيته وتمنيته الي من اقرب الناس عليه اختي وامي الثانيه..
وكعت وسانده روحي ؏ الباب غطيت وجهي بـ اديه الترجف وبجيت بصوت عالي ابجي من آلم روحي وگـلبي الما قابل ينساه اخ اااخخ تزوجها ما شرد يمكن هسه
نايمه بحضنه حضنها وباسهة ويهمس بـ أذنها انواع الغزل ليش چذب عليه اذا يحب اختي؟؟
صرخت ولطمت ؏ وجهي بقوة ليش كسروني شسويت بحياتي هسه شلون انساه شلون اكدر اباوع لوجه اختي ما اعرف انقهر لو افرحلها والله چنت مستعدة لو يطلب عيوني اشلعهن واكله هاك
چنت جسد بلى روح روحي هوَ انطيت روحي فداء لروحه وتالي هجي..اخاف ادعي وابجي ويصير بيه شي لو ترجع ؏ اختي
لعد هَيچ اليَحب يَتجازة بِـ الشَوغات؟
كمت ادفر وامسح ؏ گـلبي لعل يرتاح وتهدئ النار البروحي كرهت نفسي وكرهت الدنيا كلها بفترة تعلقت بيه ما كال لعد شكد حبها صادق وحبتني فعلًا، ولا كال خطيه شلون بيها باچر عكبه جرحني وراح الچنت منطيته عيوني الثنين...
شقصرت گمت دخلت للحمام واصبر بروحي بس خلوا بگلبي جرح ما يتشافى ابد گلبي صار ملجوم للأبد بسببهم..
فتحت المي الدافي ونزل عليه وي كُل قطرة تنزل استغفر لعل ارتاح وتنزل وياها ذنوبي سامعة مريم تكول الي يحس بضيق وحزن يستغفر وتخف ذنوبه ويرتاح..
وذنبي حبيت منتظر استغفرت هوايه استغفر وابجي طلعت وكفت كدام المراية اباوع عيوني حمر وخشمي احمر وحلكي ووجهي كُله.. وياريت يستاهلون ابجيلهم..
الروحَه محتركَه ؏ روحَه بيش يطفه؟
رحت لجنطتي طلعت منها تلفوني ودخلت للاستديو
اگلب بصوره هه اضحك واگول انساك بَس شنساك ..
شنساهن اگلب بالصور واتگلب وياهِن!
غمضت عيوني بتعب ونزلن دموعي من تذكرت شلون عيونه تاكلها ونظراته متوسطها حُب ولهفة ما شفتهن منه بيوم حتى بالتمثيل وتذكرت شلون يبوسها ويهمس بـ أذنها..
فتحت عيوني وصرخت بصوت عالي شك گـلبي شمرت فوني وغوشن عيوني انعمت عيوني من الدموع وكمت ما اشوف شي شنو اليجي كدام عيني غبشة اشيله واشمره ..
اندك الباب وصوت امير يصيح "موج انتِ زينه،فتحي الباب" صرخت بيه مابيه شي روح رجع يدك ؏ الباب
أنت تقرأ
في قبضة الوجعَارMystery / Thriller
رجلًا ذئبً شيطان مُخيف مُرعب كرعب القبور ! جسد ضخم ينافس الجبال .. وعضلات صلبة كالفولاذ ، شعر طويل غرابي ملامح راهبة وصقراوتين كالبراكين الحامية ... لنختصر كُل ذالك ونقول وجعَار ! أي فقط هَذا ؟ كاره للحُب ! اذن .. هي من ستقع! وبين موجات البحر هُن...